Muligheter+og+begrensninger

=Muligheter vs. begrensninger=

Når vi tar i bruk wiki i opplæringssammenheng åpner det seg nye muligheter for samarbeid uavhengig av tid og rom. Vi ser mulighetene for samarbeid på tvers av skoler og landegrenser. Mulighetene for et åpnere samfunn, med økt forståelse er tilstede. Men vi må også ha i minne at innhold og opplysninger som legges ut må ha en kvalitet som tåler at "verden" kan beskue den, og at kilder krediteres. I tillegg kommer faren for at innhold og opplysninger kan tas ut av sin opprinnelige sammenheng og misbrukes. Alle disse momentene krever at læreren er bevisst dette og at elevene får nødvendig opplæring og veiledning i digital kompetanse.

Figuren til venstre skisser noen fordeler og noen mulige problemer med bruk av wiki. Wiki er ikke en pedagogisk programvare, men den kan brukes pedagogisk til å produsere fagtekst, til å bruke kreativiteten i fremstilling av fag, til samarbeide og til opplæring av god nett-etikette. Med en åpen wiki er det mulig å få tilbakemeldinger på det en gjør fra andre enn læreren. De fleste vil trolig være medelever, men også andre som finner frem til wikien kan kommentere innholdet. Dette kan være inspirerende, men også skummelt. Dette blir mer reelt enn å levere en oppgave som kun læreren leser. En av fordelene her er at alle elevene blir sett i samme kontekst, f.eks. kan de som forholder seg stille i timene få uttrykt det de sitter inne med. Det en imidlertid må tenke nøye over, er personvernet til eleven. Det er en fordel at de har brukernavn som bare er gjenkjennelige innenfor klassen.

======

Wiki og digital kompetanse
//"Digital kompetanse er ferdigheter, kunnskaper, kreativitet og holdninger som alle trenger for å kunne bruke digitale medier for læring og mestring i kunnskapssamfunnet."// (ITU, 2005)

Wiki kan være en arena for utvikling av digital kompetanse i samhandling med faglig kompetanse. Som figuren til høyre viser, kreves det ulike former for kunnskap av brukeren, og dette kan trenes opp underveis, men noen forhold bør diskuteres, og avklares på forhånd:
 * Åpen eller lukket wiki
 * Kritisk holdning til det som publiseres
 * Kildekritikk og plagiering
 * Opphavsrett og CC-lisenser
 * Hvordan vi kommenterer innlegg; skikk og bruk

Oppmerksomhet rundt digital kompetanse, hva som er lov og ikke lov og skikk og bruk på nettet bør ha første prioritert i opplæringen når web 2.0 tas i bruk i undervisningen. Vi bør ha fokuset på dette hele tiden slik at det forhåpentligvis blir en del av ryggmargsrefleksen og samvittigheten som elevene tar med seg videre i andre sammenhenger.

Det er flere nettsteder med ressurser, som kan gi veiledning og støtte i hvordan en skal forholde seg til digitale medier generelt, og hvordan en kan fremme trygg bruk av disse mediene. Under er et knippe av disse samlet:
 * [[image:http://www.medietilsynet.no/Global/Trygg%20bruk/logo.gif link="@http://www.medietilsynet.no/no/Trygg-bruk/"]] || [[image:http://www.nettvett.no/nettvett/grafikk/logo.gif width="161" height="67" align="center" link="@http://www.nettvett.no/"]] || [[image:datatilsynet.jpg width="234" height="78" align="left" link="@http://www.datatilsynet.no/"]] ||
 * [[image:http://www.dubestemmer.no/filestore/dev/GFX/dubestemmerLogo.gif width="344" height="53" link="@http://www.dubestemmer.no/"]] || [[image:27542_296661554661_2125_q.jpg width="110" height="76" link="@http://www.ung.no/nettvett/"]] || [[image:http://www.barnevakten.no/images/kidsandmedia-logo12.png width="476" height="56" link="@http://www.barnevakten.no"]] ||
 * [[image:http://www.personvernskolen.no/sites/default/themes/personvern/images/logo.png width="332" height="66" align="center" link="@http://www.personvernskolen.no/"]] || [[image:Insafe.png width="149" height="69" align="center" link="@http://www.saferinternet.org/"]] || [[image:http://www2.skolenettet.no/ettklikk/images/top.jpg width="309" height="76" link="@http://www2.skolenettet.no/ettklikk/"]] ||

Wiki i undervisning - kan teknologien støtte lærerrollen?
Forskning ved InterMedia viser at IKT-basert læring ikke minsker behovet for en veiledende lærer, og utforsker hvordan teknologien kan støtte en slik lærerrolle. I prosjektet [|Tweak] (Tweaking Wikis for Education and Advancement of Knowledge) har de i samarbeid med lærere, jobbet med å tilpasse wiki til konkrete læringssituasjoner og læringsbehov. Målet for prosjektet var //"å bidra til å utvikle nye undervisningsmetoder og tilpasse teknologi som kan hjelpe elever med å samarbeide, finne frem, fortolke, være kritisk selektiv, integrere og videreutvikle forståelse."// Det er laget en video fra prosjektet som formidler funn om læring ved hjelp av wiki. Denne forskningen støtter opp om wiki som en sosial læringsarena.

Wiki og læringseffekt
På deltemeninger.no kan en lese et innlegg med overskriften Interaktiv skriving gir bedre læring (Sandberg, 2009) som forteller at //"i wikien skriver elevene for hele klassen, og innleggene blir lest."// Dette fører til at elevene ikke lenger skriver for læreren, og at læreren er eneste leser. Noe som gjør at elevene får et annet forhold til det å skrive en tekst. //"Elevene melder tilbak////e om at det å lese og respondere på hverandres tekster er spennende, spesielt fordi de leser dem med utgangspunkt i at tekstene kan bli bedre."// Dette skaper refleksjon rundt teksten. Egen erfaring tilsier at de fleste elevene er kritisk til ren kopiering av andres tekster, og skriver dem om slik at de kan forstås ut fra egne forutsetninger.

Med wiki er det mulig å få læring på alle nivå i Blooms taksonomi. I figuren til høyre har M. Fischer (2009) på sin blogg kategorisert ulike verktøy i forhold til hvilken læringseffekt en kan få ut i fra Blooms taksonomi, og der er både blogg og wiki plassert i høyeste kategori. Dette vil selvfølgelig være avhengig av hvordan verktøyet brukes, og figuren er tenkt som et utgangspunkt for videre diskusjon. Det som nok er tenkt her er at en skille mellom elever som reproduserer stoff fra andre kilder fra de som viser at de som kan bruke stoff fra flere kilder og anvende stoffet i nye sammenhenger. Øverst på stigen kommer vurderingen av stoffet og bedømmelsen av eget og andres arbeid ut ifra bestemte kriterier.